สังคมข่าวหุ้น
*...ดัชนีหุ้นไทยปิดตลาด 1,330.11 จุด เพิ่มขึ้น 9.20 จุด มูลค่าซื้อขาย 50,855 ล้านบาท แกว่งตัวแคบแบบไร้ปัจจัยใหม่ รอความคืบหน้ามาตรการกระตุ้นเศรษฐกิจรอบใหม่ แนวโน้มวันนี้ (19 ส.ค.) มีโอกาสแกว่งตัวแคบ ๆ ประเมินแนวรับ  1,320 จุด แนวต้าน 1,337 จุด...
18 ส.ค. 2563

เล็กเซียวหงส์
*…ดัชนีหุ้นไทยปิดตลาด 1,330.11 จุด เพิ่มขึ้น 9.20 จุด มูลค่าซื้อขาย 50,855 ล้านบาท แกว่งตัวแคบแบบไร้ปัจจัยใหม่ รอความคืบหน้ามาตรการกระตุ้นเศรษฐกิจรอบใหม่ แนวโน้มวันนี้ (19 ส.ค.) มีโอกาสแกว่งตัวแคบ ๆ ประเมินแนวรับ  1,320 จุด แนวต้าน 1,337 จุด…
*…CRC แรงซื้อเข้ามาหนาแน่นช่วงนี้..เก็งกำไรจะได้เข้าคำนวณในดัชนี FTSE All World  แม้งบไตรมาส 2/63 ออกมาไม่ค่อยสวย แถมพ่วงเก็งกำไรจากมาตรการกระตุ้นเศรษฐกิจรอบใหม่ แต่ด้วยราคาเด้งเร็วแบบนี้ มีความเสี่ยงโดนขายทำกำไรระยะสั้นได้เช่นกัน…
*…BWG วันที่ลูก ETC เข้าเทรดวันแรก หุ้นแม่น่าตีฆ้องร้องป่าววิ่งแสดงความยินดีกับลูกซะหน่อย ที่ไหนได้ BWG กลับรูดติดฟลอร์ซะอย่างงั้น เลยทำให้อารมณ์การลงทุนหุ้น ETC วันแรกจึงไม่ค่อยดีเท่าที่ควร เสียดายหุ้นแม่น่าจะพาขึ้น กลับกลายเป็นพาลง..แล้ววันนี้จะเอาไงต่อกันดีล่ะ…
*…NOBLE หลังโชว์ตัวเลขกำไรไตรมาส 2/63 เติบโตเท่าตัว ประกาศจ่ายปันผล 1.10 บาท ถือว่ายีลด์สูงเกือบ 10% จะเรียกว่าปันผลดีสุดในหุ้นอสังหาริมทรัพย์ช่วงนี้เลยก็ว่าได้ แต่ราคาหุ้นก็ดูเหมือนรับรู้ไปพอสมควรแล้ว แต่ก่อนขึ้น XD 27 ส.ค.นี้ น่าจะได้เห็นแรงซื้อกลับเพื่อรับปันผลได้เช่นกัน และถ้าให้ดีราคาย่อลงอีกสักนิดสวยเลยทีเดียว…
*…COM7 ช่วงนี้กำลังฮอตเลยทีเดียว..จากแรงเก็งกำไรครึ่งปีหลังงบน่าจะสวยขึ้น หลังกลุ่มแอปเปิล ส่งสัญญาณเปิดตัวสมาร์ตโฟนรุ่นใหม่ นั่นทำให้ไตรมาสสุดท้ายปีนี้ รายได้น่าจะเติบโตไม่น้อยทีเดียว แต่ราคาถือว่าตอบรับไปเยอะแล้วนะ…
*…PTTGC ประกาศเดินหน้าศึกษาและหาพาร์ตเนอร์ใหม่ ร่วมลงทุนโครงการปิโตรคอมเพล็กซ์สหรัฐ พร้อมเชื่อว่าครึ่งปีหลังนี้ มีโอกาสฟื้นตามราคาน้ำมัน ประเมินกรอบระหว่าง 42-45 เหรียญต่อบาร์เรล แฟนคลับหุ้น PTTGC เห็นทีต้องรอกันหน่อย สงครามการค้าสหรัฐ-จีน ช่วงถือว่าอ่อนไหว และพร้อมเป็นปัจจัยเชิงลบต่อการลงทุนได้ทันที…
*…อีกครั้งที่ก.ล.ต.ออกมาเตือนผู้ถือหุ้น W ศึกษาข้อมูลและไปใช้สิทธิออกเสียงในการประชุมวิสามัญผู้ถือหุ้น วันที่ 24 ส.ค. 2563 กรณีบริษัทย่อยของ W จะรับโอนกิจการร้าน DOMINO’S PIZZA ในประเทศไทย มูลค่ารวม 426 ล้านบาท หลังที่ปรึกษาทางการเงินอิสระเห็นว่า ผู้ถือหุ้นไม่ควรอนุมัติ เนื่องจากมูลค่าไม่เหมาะสม และมีเงื่อนไขการชำระเงินและการคิดดอกเบี้ยที่ไม่เป็นธรรม ก.ล.ต.ออกมาเตือนแล้วเตือนอีกขนาดนี้..ผู้ถือหุ้นจะคิดเห็นเป็นประการใด...
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น